14.7.2012 Euroopan unionin virallinen lehti L 186/19 KOMISSION ASETUS (EU) N:o 636/2012, annettu 13 päivänä heinäkuuta 2012, kiireellisistä toimenpiteistä koljakantojen suojelemiseksi Skotlannin länsipuolisen alueen vesillä annetun asetuksen (EU) N:o 161/2012 soveltamisen jatkamisesta kuudella kuukaudella EUROOPAN KOMISSIO, joka ottaa huomioon Euroopan unionin toiminnasta tehdyn sopi- muksen, ottaa huomioon neuvoston asetuksen (EY) N:o 2371/2002 (') ja erityisesti sen 7 artiklan, sekä katsoo seuraavaa: (1) Todisteet tiettyjen koljakantojen säilymiseen Skotlannin länsipuolisen alueen vesillä kohdistuvista vakavista uhka- tekijöistä johtivat siihen, että komissio hyväksyi asetuksen (EY) N:o 2371/2002 7 artiklan säännösten perusteella 23 päivänä helmikuuta 2012 kiireellisistä toimenpiteistä koljakantojen suojelemiseksi Skotlannin länsipuolisen alueen vesillä annetun asetuksen (EU) N:o 161/2012 (?). Asetuksessa (EY) N:o 2371/2002 säädetään, että kiireel- lisiä toimenpiteitä sovelletaan enintään kuusi kuukautta ja että komissio voi tehdä uuden päätöksen niiden jatkami- seksi enintään kuudella kuukaudella. Kyseisten kiireellisten toimenpiteiden hyväksymisperus- teet ovat edelleen voimassa tämän kalastuskauden aikana. Muussa tapauksessa niiden tähänastiset myönteiset tulok- set saattavat mitätöityä. Koska kyseinen kalastus jatkuu edelleen, kiireellisten toimenpiteiden soveltamisen lakkaa- minen merkitsisi, että saaliiden koostumusta koskevat vaatimukset otettaisiin uudelleen käyttöön, mikä johtaisi poisheitettyjen saaliiden lisääntymiseen ja siten myös kol- jaan ja muihin kantoihin kohdistuvan kalastuspaineen huomattavaan kasvuun kalastajien pyrkiessä purkamaan laillisesti kiintiöiden mukaiset saaliinsa. Komission asetuksessa (EU) N:o 161/2012 tarkoitettujen koljakantojen pysyvät suojelutoimenpiteet eivät mahdol- lisesti ole käytössä ennen kyseisen asetuksen soveltamisen päättymispäivää. Silti koljakantojen säilymiseen kohdis- tuva uhka jatkuu edelleen. Sen vuoksi on aiheellista jatkaa kuudella kuukaudella ase- tuksessa (EU) N:o 161/2012 säädettyjen kiireellisten toi- menpiteiden soveltamista, ON HYVÄKSYNYT TÄMÄN ASETUKSEN: 1 artikla Jatketaan asetuksen (EU) N:o 161/2012 soveltamista 25 päivään helmikuuta 2013. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 13 päivänä heinäkuuta 2012. (') EYVL L 358, 31.12.2002, s. 59. (?) EUVL L 52, 24.2.2012, s. 6. Komission puolesta Jose Manuel BARROSO Puheenjohtaja